als_Latn dik_Latn sag_Latn
ShBA, 27 tetor 2014 – Numri i të vdekurve nga të shtënat me armë zjarri në një shkollë të mesme në shtetin amerikan të Uashingtonit ka arritur në tre.
Zyrtarë nga spitali kanë njoftuar se 14 vjeçarja Gia Soriano është personi i tretë që ka vdekur sot, si pasojë e plagëve.
Vrasjet kanë ndodhur, pasi që nxënësi i cili merrej me atlet Jaylen Fryberg, ka shtënë me armë zjarri në kafeterinë e shkollës së tij në veri të Siatëll, më 24 tetor.
Vet qitësi Fryburg ka vdekur nga një plagë e vetë shkaktuar.
Në spital po qëndrojnë edhe tre të plagosur të tjerë, dy prej të cilëve janë të afërm të Fryburg.
Ky është një prej shumë rasteve të të shtënave në shkolla të Shteteve të Bashkuara, gjë që ka nxitur debate lidhur me kontrollin e armëve dhe sigurinë e shkollave.
Ndryshe, Fryberg para sulmit ka postuar në rrjetet sociale, se ishte i zemëruar, por nuk ka treguar se për çfarë arsye ndihet ashtu.
Kurse një shok i tij i klasës ka thënë se Fryberg ishte i fjalosur me një tjetër nxënës.
Sidoqoftë, ende askush nuk ka rënë në përfundim se çfarë saktësisht e ka shtyrë atë që të bëj një gjë të tillë.
als_Latn als_Latn als_Latn als_Latn als_Latn als_Latn als_Latn als_Latn als_Latn